el el el el el el el el el el el el el el el el el el el el el el el el en el el el el el hbs_lat el en el el en ru ru el hu hu el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Το Βόλγκογκραντ (ρωσικά: Boлrorpáд, προφορά σύμφωνα με το Διεθνές φωνητικό αλφάβητο [vəlɡɐˈɡrat]) είναι πόλη της Ρωσίας, πρωτεύουσα της Περιφέρειας Βολγκογκράντ. Έχει πληθυσμό 1.021.215 κατοίκους σύμφωνα με την απογραφή του 2010.
δεδομένα (π • σ • ε )
Η πόλη ιδρύθηκε το 1589 με το όνομα Τσαρίτσιν (ρωσ. ЦapицыH), το οποίο έφερε μέχρι το 1925. Τότε μετονομάσθηκε, προς τιμήν του Ιωσήφ Στάλιν σε Στάλινγκραντ (ρωσ. CTaлиHrpaд) (πόλη του Στάλιν). Το 1961 η πόλη άλλαξε και πάλι όνομα παίρνοντας το σημερινό της, χάρη στον ποταμό Βόλγα, ο οποίος τη διασχίζει. Εκτείνεται σε μήκος 60 χιλιομέτρων από βορρά προς το νότο, στις δυτικές όχθες του ποταμού Βόλγα[3] και έχει πληθυσμό 1.021.215 κατοίκους. Η πόλη έγινε διάσημη για την αντίσταση και τις εκτεταμένες ζημιές που δέχτηκε κατά τη Μάχη του Στάλινγκραντ κατά τον Β΄ Παγκόσμιο Πόλεμο.
1.1 Ίδρυση και ιστορία ως τον 18ο αιώνα
1.2 19ος και 20ός αιώνας
1.3 Β΄ Παγκόσμιος Πόλεμος και αλλαγή ονόματος
Ίδρυση και ιστορία ως τον 18ο αιώναΕπεξεργασία
Το πρώτο όνομα της πόλης, Τσαρίτσιν, αναφέρεται για πρώτη φορά από τον Άγγλο εξερευνητή Μπάρι το 1579, όχι όμως για την πόλη αλλά για το κάστρο, στον Βόλγα ποταμό. Η προέλευση του ονόματος του κάστρου προέρχεται από το Ταταρικό «Σαρύ-Σου» (κίτρινο νερό). Η ημερομηνία της ίδρυσης της πόλης θεωρείται η 2 Ιουλίου 1589, όταν το όνομα Τσαρίτσιν χρησιμοποιήθηκε πρώτη φορά σε επίσημο έγγραφο για το κάστρο. Το κάστρο βρίσκεται λίγο πάνω από την συμβολή των ποταμών Τσαρίτσα και Βόλγα, στη δεξιά όχθη του ποταμού Τσαρίτσα. Σύντομα μετατράπηκε σε πυρήνα μιας εμπορικής εγκατάστασης.
Ο θυρεός του Τσαρίτσιν (1857).
Στο «στόμα» του ποταμού Τσαρίτσα υπήρχε ένας καταυλισμός της Βασίλισσας της Χρυσής Ορδής.
Το 1607 το κάστρο αποστάτησε από τον βασιλικό στρατό, αλλά η επανάσταση καταπνίγηκε 6 μήνες αργότερα. Το 1608 η πόλη απέκτησε την πρώτη πέτρινη εκκλησία - τον Άγιο Ιωάννη τον Βαπτιστή.
Στο ξεκίνημα του 17ου αιώνα το κάστρο είχε μόνιμη δύναμη από 350-400 άτομα.
Το 1670 το φρούριο καταλήφθηκε από άνδρες του Στεπάν Ράζιν, οι οποίοι υποχώρησαν ένα μήνα μετά. Το 1708, το φρούριο έπεσε στα χέρια του Κοζάκου Κονδράτι Μπουλαβίν. Το 1717 λεηλατήθηκε από τους Τάταρους και τους Κουμπάνους της Κριμαίας. Το 1774, ο Εμελιάν Πουγκατσιόφ ανεπιτυχώς πολιόρκησε την πόλη.
Το 1619 καθιερώθηκαν τελωνεία στην Τσαρίτσιν. Το 1708 υπάχθηκε στην επαρχία Καζάν, το 1719 στο Αστραχάν και το 1779 στην περιοχή του Σαράτοφ. Το 1773 η πόλη έγινε επαρχιακή και το 1780 υπάχθηκε στην επαρχία του Σαράτοφ. Σύμφωνα με πηγές, το 1720 ο πληθυσμός της πόλης ήταν 408 άτομα.
19ος και 20ός αιώναςΕπεξεργασία
Το Τσαρίτσιν έγινε σημαντικό παραποτάμιο λιμάνι και εμπορικό κέντρο τον 19ο αιώνα. Ο πληθυσμός αυξήθηκε ραγδαία με αποτέλεσμα, ενώ το 1807 ζούσαν στο Τσαρίτσιν λιγότερα από 3.000 άτομα, το 1900 να εμφανίζει πληθυσμό 84.000 κατοίκων.
Ο πρώτος σιδηρόδρομος ήρθε στην πόλη το 1862. Το πρώτο θέατρο άνοιξε το 1872 και ο πρώτος κινηματογράφος το 1907, ενώ το 1913 ξεκίνησε η λειτουργία Τραμ και εγκαταστάθηκε ηλεκτροφωτισμός στο κέντρο της πόλης.
Κατά τον Ρωσικό Εμφύλιο, το Τσαρίτσιν κατελήφθη από τους Μπολσεβίκους. Το 1918 πολιορκήθηκε από δυνάμεις του Αταμάνου Κρασνόφ, με επιτυχείς αποκρούσεις σε ισάριθμες επιθέσεις. Ωστόσο, τον Ιούνιο του 1919 κατελήφθη από στρατεύματα του Στρατηγού Αντόν Ιβάνοβιτς Ντενίκιν, τα οποία εγκατέλειψαν την πόλη το 1920.
Η πόλη μετονομάστηκε σε Στάλινγκραντ στις 10 Απριλίου 1925. Το 1931 ενσωματώθηκε η Γερμανική αποικία της Σαρπέτα στην πόλη, κάνοντας την τη μεγαλύτερη πόλη στην περιοχή. Το πρώτο ινστιτούτο άνοιξε το 1930, μια χρονιά πριν τα εγκαίνια του Παιδαγωγικού Ινστιτούτου.
Το σημαντικότερο γεγονός στην ιστορία της πόλης ήταν ο Δεύτερος Παγκόσμιος Πόλεμος. Η μάχη του Στάλινγκραντ ξεκίνησε στις 17 Ιουλίου 1942 και τον Αύγουστο η πόλη επλήγη από βομβαρδισμούς που προκάλεσαν σοβαρές ζημιές στα κτήρια.
Οι μάχες στο κέντρο της πόλης ήταν ίσως οι πιο σκληρές που έχει δει η ανθρωπότητα, μιας και ορισμένες περιοχές άλλαξαν κατοχή μέχρι και 13 φορές. Τελικά, οι επιτιθέμενοι Γερμανοί δεν κατάφεραν να σπάσουν τις άμυνες των Ρώσων, οι οποίοι βγήκαν στην αντεπίθεση.
Β΄ Παγκόσμιος Πόλεμος και αλλαγή ονόματοςΕπεξεργασία
Κύριο λήμμα: Μάχη του Στάλινγκραντ
Υπό τον Στάλιν, η πόλη έγινε βιομηχανική ως κέντρο βαριάς βιομηχανίας και μεταφόρτωσης από ξηράς και θάλασσας. Κατά τη μάχη του Στάλινγκραντ 2 εκατομμύρια Ρώσοι και Γερμανοί στρατιώτες πέθαναν καθώς και πάνω από 40.000 άμαχοι. Η πόλη σχεδόν κατεδαφίστηκε, αλλά έργα επισκευών ξεκίνησαν σχεδόν αμέσως μετά την εκδίωξη των Γερμανών από την πόλη. Στο Στάλινγκραντ αποδόθηκε το βραβείο της Ηρωίδας Πόλης το 1945 για τη μάχη αυτή.
Το 1961 η πόλη άλλαξε όνομα σε Βόλγκογκραντ (πόλη του Βόλγα) στα πλαίσια της αποσταλινοποίησης που εφάρμοσε ο Νικήτα Χρουστσώφ.
Αυτό το λήμμα γεωγραφίας της Ρωσίας χρειάζεται επέκταση. Βοηθήστε τη Βικιπαίδεια επεκτείνοντάς το!
↑ OKTMO. 185/2016. Southern FD. www .gks .ru /free _doc /2016 /oktmo /tom3 _oktmo .rar. Ανακτήθηκε στις 25  Οκτωβρίου 2016.
↑ Russian Federal State Statistics Service (2011). «Bcepoccийckaя пepeпиcb HaceлeHия 2010 roдa. ToM 1» [2010 All-Russian Population Census, vol. 1]. Bcepoccийckaя пepeпиcb HaceлeHия 2010 roдa (2010 All-Russia Population Census) (στα Ρωσικά). Federal State Statistics Service. Ανακτήθηκε στις 29 Ιουνίου 2012.